**OGLAS ZA PRIJAM U SLUŽBU GRADSKE UPRAVE GRADA BELIŠĆA NA RADNO MJESTO „VIŠI STRUČNI SURADNIK ZA PROSTORNO PLANIRANJE“, KOJI JE OBJAVLJEN KOD HRVATSKOG ZAVODA ZA ZAPOŠLJAVANJE**

Opisi poslova radnog mjesta „Viši stručni suradnik za prostorno planiranje“ u Upravnom odjelu za prostorno planiranje i gospodarstvo, Odsjek za prostorno planiranje:

Opisi poslova:

* pomaže u obavljanju poslova iz područja prostornog planiranja, izradi izvješća o stanju u prostoru, planskih i programskih dokumenata s područja prostornog planiranja i urbanističkog uređenja te sudjeluje u izradi dokumenata prostornog i urbanističkog uređenja kao i ostalih dokumenata vezanih uz ovo područje,
* vodi evidenciju o izdanim lokacijskim, građevinskim i uporabnim dozvolama,
* koordinira pripremu i izvođenje kapitalnih investicija čiji je nositelj Grad,
* sudjeluje u pripremi dokumentacije i ishođenju dozvola za gradske investicije,
* surađuje s projektantima i prikuplja potrebnu dokumentaciju za izradu projekata,
* vodi projekte gradnje i rekonstrukcije od lokacijske do uporabne dozvole i nadzire gradske investicije,
* obavlja sve poslove u postupku ozakonjenja nezakonito izgrađenih zgrada,
* priprema i izrađuje rješenja za komunalni doprinos,
* izrađuje troškovnike za sanacije i rekonstrukcije objekata u vlasništvu Grada,
* surađuje s izvođačima radova i sudjeluje na tehničkim pregledima,
* priprema i organizira te prati provedbu mjera zaštite i unapređenja prirodnog okoliša,
* predlaže programe zaštite okoliša, mjere i izradu studija, planova i drugih akata iz područja zaštite okoliša,
* prati natječaje iz europskih fondova te sudjeluje u izradi prijedloga kapitalnih projekata koji mogu biti financirani na taj način,
* sudjeluje u pripremi natječaja za zakup poljoprivrednog zemljišta u vlasništvu RH te u obavljanju poslova u svezi s raspolaganjem državnim poljoprivrednim zemljištem,
* sudjeluje u zaprimanju i obradi prijava šteta od elementarnih nepogoda,
* obavlja i druge poslove iz djelokruga rada upravnog odjela po nalogu pročelnika,
* odgovoran je za materijalne resurse s kojima službenik radi, te pravilnu primjenu utvrđenih postupaka i metoda rada, a za svoj rad odgovara pročelniku Upravnog odjela.

Plaća

Plaća „Višeg stručnog suradnika za prostorno planiranje“, ustrojenog u okviru Upravnog odjela za prostorno planiranje i gospodarstvo Gradske uprave grada Belišća, Odsjek za prostorno planiranje određena je o Odlukom o koeficijentima za obračun plaće službenika i namještenika Gradske uprave Grada Belišća („Službeni glasnik grada Belišća“ broj 8/17) i Odlukom o određivanju visine osnovice za obračun plaće službenika i namještenika Gradske uprave Grada Belišća („Službeni glasnik grada Belišća“ broj 8/17).

Način obavljanja prethodne provjere znanja i sposobnosti kandidata

Prethodna provjera znanja i sposobnosti kandidata za radno mjesto koje se popunjava natječajem obavit će se putem pisanog testiranja i intervjua.

Područja iz kojih se obavlja provjera znanja i sposobnosti:

- lokalna i područna (regionalna) samouprava

- službenički odnosi

- prostorno planiranje

- upravni postupak,

- gradnja, prostorno uređenje, nezakonito izgrađene građevine,

- komunalne djelatnosti.  
**Popis pravnih izvora:**

Kandidati koji će pristupiti provjeri znanja i sposobnosti pripremit će se iz sljedećih pravnih izvora:

1. Zakon o lokalnoj i područnoj (regionalnoj) samoupravi (NN broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285) i 137/15),

2. Statut grada Belišća („Službeni glasnik grada Belišća“ br. 5/09, 3/13, 11/14, 7/15, 1/16 i 3/16),

3. Zakon o službenicima i namještenicima u lokalnoj i područnoj (regionalnoj) samoupravi (NN 86/08 i 61/11),

4. Zakon o općem upravnom postupku (NN 47/09),

5.Zakon o gradnji („Narodne novine“ broj 153/13 i 20/17),

6. Zakona o prostornom uređenju („Narodne novine“ broj 153/13 i 65/17),

7. Zakon o postupanju s nezakonito izgrađenim zgradama („Narodne novine“ broj 86/12., 143/13 i 65/17),

8. Pravilnik o jednostavnim i drugim građevinama i radovima („Narodne novine“ broj 79/14),

9. Pravilnik o tehničkom pregledu građevine („Narodne novine“ broj 108/04),

10. Pravilnik o sadržaju i izgledu ploče kojom se označava gradilište („Narodne novine“ broj 42/14),

11. Pravilnik o energetskom pregledu zgrade i energetskom certificiranju („Narodne novine“ broj 88/17),

12. Pravilnik o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“ broj 111/14, 107/15 i 20/17),

13. Odluka o komunalnom doprinosu grada Belišća ("Službeni glasnik grada Belišća" br. 9/01, 6/04, 8/05, 13/13 i 7/15).